23/07/2009 | Administración LocalMunicipal
Culleredo
Economía, Facenda, Réxime Interior
Aprobación definitiva imposición ordenación ordenanza fiscal nº 21

Ref.1060-lib Transcurrido o prazo de 30 días de exposición ó público do acordo de aprobación inicial da Imposición e Ordenación da Ordenanza Fiscal número 21, reguladora da taxa pola ocupación de terreos de uso público por mesas, cadeiras e elementos auxiliares con finalidade lucrativa, sin que se presentasen reclamacions, conforme o establecido no artigo 17.3 do Real Decreto Legislativo 2/2004, de 5 de marzo, polo que se aproba o texto refundido da Lei Reguladora das Facendas Locais, o acordo provisional entendese elevado a definitivo. Por todo elo, mediante o presente Edicto, e de acordo co artigo 17.4 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, publicase o texto íntegro da modificación da ordenanzas fiscal aprobada no Pleno Municipal do día vinieseis de maio do dous mil nove. Ordenanza fiscal nº 21.- Reguladora da taxa pola ocupación de terreos de uso público por mesas, cadeiras e elementos auxiliares con finalidade lucrativa. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artígos 20 a 27 do Real Decreto Lexislativo 2/2004, de 5 de marzo, este Concello establece a “Taxa por ocupación de terreos de uso público con mesas, cadeiras e elementos auxiliares con finalidade lucrativa”, que se rexerá pola presente Ordenanza Fiscal, na que súas normas atenden ó previsto no artigo 57 do citado Real Decreto Lexislativo 2/2004, de 5 de marzo. Constitúe o feito impoñible da taxa a ocupación de terreos de uso público con mesas, cadeiras e elementos auxiliares con finalidade lucrativa, de conformidade co disposto no artigo 20.3. I do Real Decreto Lexislativo 2/2004, de 5 de marzo. Son suxeitos pasivos da presente Taxa, en concepto de contribuíntes, as persoas físicas ou xurídicas e as entidades a que se refire o artigo 36 da Lei 58/2003, Xeral Tributaria, que disfruten, utilicen ou aproveiten especialmente o dominio público local, a favor das cales se outorguen as licencias, ou que se beneficie do aproveitamento, se se procedeu sen a oportuna autorización.1. Responderán solidariamente das obrigas do suxeito pasivo, as persoas físicas e xurídicas a que se refiren os artigos 39.1 e 40.1 da Lei 58/2003, Xeral Tributaria.2. Serán responsables subsidiarios os Administradores das Sociedades e os Síndicos, Interventores ou liquidadores de quebras, concursos, Sociedades en xeral, nos supostos e co alcance que sinala o artigo 41 da Lei 58/2003, Xeral Tributaria.1. A cota tributaria da taxa regulada nesta Ordenanza será a fixada nas Tarifas contidas no apartado seguinte, atendendo á superficie ocupada polos aproveitamentos expresada en metros cuadrados.2. As tarifas serán as seguintes: POR ANO: 24 €/m2 1.- Normas de aplicación das tarifas: A) As contías esixibles de acordo coa tarifa, liquidaránse por cada aproveitamento solicitado ou efectivamente realizado. B) As persoas interesadas na concesión de aproveitamentos regulados nesta Ordenanza fiscal, deberán solicitar previamente a correspondente Licencia e realizar o depósito previo a que se refire o artigo 26.1. a do Real Decreto Legislativo 2/2004, de 5 de marzo, na que conste superficie do aproveitamento e os elementos que se van a instalar, así como un plano ou croquis detallado da superficie que se pretende ocupar e da súa situación dentro do Municipio.2.- Os servicios técnicos de este Concello poderán comprobar e investigar as declaracións formuladas polos interesados, concedéndose as autorizacións de non atopar diferencias coas peticións de licencias; si se deran diferencias, notificaranse as mesmas ós interesados e xiraránse, no seu caso, as liquidacións complementarias que procedan, concedéndose as autorizacións unha vez subsanadas as diferencias polos interesados e, no seu caso, realizados os ingresos complementarios que procedan.3.- No caso de denegarse as autorizacións, os interesados poderán solicitar a este Concello a devolución do importe ingresado.4.- As licencias para os aproveitamentos regulados na presente Ordenanza, concederánse inicialmente polo prazo de un ano; unha vez autorizada a ocupación entenderáse prorrogada anualmente, mentres non se presente a declaración de baixa xustificada polo iteresado ou polos seus lexítimos representantes, no caso de falecemento.5.- A presentación da baixa terá efectos a partir do día primeiro do ano seguinte a aquel na que se presente. Sexa cal sexa a causa que se alegue en contra, a non presentación da baixa determinará a obriga de continuar aboando a taxa.6.- De conformidade co previsto no artigo 24.5 do Real Decreto Lexislativo 2/2004, de 5 de marzo, cando a utilización privativa ou aproveitamento especial regulados na presente Ordenanza leven aparelladas a destrucción ou deterioro do dominio público local, o beneficiario, sen prexuízo do pago da taxa a que houbera lugar, estará obrigado ó reintegro do custo total dos respectivos gastos de reconstrucción ou reparación e ó depósito previo do seu importe. Se os danos fosen irreparables, o Concello será indemnizado en contía igual ó valor dos bens destruidos ou o importe do deterioro dos danados. O Concello non condonará total nin parcialmente as indemnizacións e reintegros a que se refire o presente apartado. Non se concederá exención nin bonificación algunha na exacción da presente taxa. O devengo da presente taxa se produce: a) Tratándose de novos aproveitamentos da vía pública, no momento de iniciar o aproveitamento do dominio púbico local, previa solicitude e concesión da corresponte licencia. b) Tratándose de concesións de aproveitamentos xa autorizados e prorrogados, o día un de xaneiro de cada ano natural e o período impositivo comprenderá o ano natural.1.- As utilizacións privativas e aproveitamentos especiais derivados da ocupación de terreos de uso público por mesas, cadeiras e elementos auxiliares con finalidade lucrativa suxeitos a presente taxa levaranse a cabo a instancia de parte.2.- O pagamento das cotas derivadas das autorizacións de novos aproveitamentos, serán obxecto de liquidación por ingreso directo, unha vez concedidas as correspondentes licencias onde establecese o Concello, pero sempre antes de retirar a correspondente licencia, de conformidade co establecido no artigo 26.1 do Real Decreto Lexislativo 2/2004, de 5 de marzo.3.- Tratándose de autorizacións xa concedidas e prorrogadas, unha vez incluídas nos correspondentes padróns ou matrículas desta taxa, as cotas serán obxecto de liquidación de ingreso por recibo nas oficinas das Entidades colaboradoras sinaladas ó efecto e durante o prazo establecido polo Concello no seu calendario fiscal.1.- A xestión, liquidación, inspección e recadación, así como a revisión dos actos dictados na vía de xestión tributaria corresponde a o Concelo de Culleredo, de conformidade co disposto na Lei Xeral tributaria e demáis leis do Estado reguladoras da materia, así como as disposicións dictadas para o seu desenrolo, consorte co disposto no artigo 12 do Real Decreto Legislativo 2/2004, de 5 de marzo.2.- As cotas liquidadas e non satisfeitas no período voluntario, faranse efectivas pola vía de constrinximento, consorte coas normas do regulamento Xeral de Recadación.3.- Non se consentirá ningunha ocupación de terreos de uso público ata que non se teña aboado o depósito previo a que se refire o artigo 6.1. B) da presente Ordenanza e obtido polos interesados a Licencia corespondente, de conformidade co previsto no artigo 26.1 do Real Decreto Lexislativo 2/2004, de 5 de marzo.4.- As autorizacións terán carácter persoal e non poderán ser cedidas ou subarrendadas a terceiros. O incumprimento deste mandato poderá dar lugar á non concesión da licencia, sen prexuízo das contías que corresponda aboar ós interesados. As terrazas só poderán permanecer abertas ata as 12 horas, salvo nos días da celebración das festas patronais que poderán abrir ata as 3 horas. No relativo a cualificación de infraccións tributarias, así como as sancións que as mesmas correspondan no seu caso, estarase a o disposto nos artigos 77 e seguintes da Lei 58/2003, Xeral Tributaria, conforme ordena o artigo 11 do Rea Decreto Legislativo 2/2004, de 5 de marzo. A presente Ordenanza Fiscal entrará en vigor o día da sua publicación no Boletín Oficial da Provincia, permanecendo en vigor hasta a sua modificación o derogación expresas.” Culleredo, 20 de xullo de 2009 O CONCELLEIRO DE ORDENANZAS Asdo./ Diego Taibo Monelos